Ol Staf blong Vanuatu Jemba blong Komes mo Indastri (VCCI) hemi wan Statoturi Bodi we i bin stat long 1995 tru long Jemba blong Komes mo Indastri blong Vanuatu CAP 236 Act.
Lejislesen ya i setemap wan strakja blong “Kapitol Kaonsel” blong 16 memba evriwan. Ol memba ya oli ripresentem: ol smol mo bigfala bisnis, turisim, akrikalja, faenans, konstraksen, manufakja, land, ea, mo ol transpot blong solwota, okanaesesen blong ol woman mo pablik utilitis.
Wanwan Kaonsel memba ya oli memba blong VCCI oli votem olgeta blong holem wok ya blong tu(2) yia. Ol memba blong kaonsel ya oli traem olgeta long taem we oli holem wok blong mekem sua se oli stap oltaem. Miting blong kaonsel i sidaon long evri namba tu(2) Tasde blong manis.
Yumi oltaem enkarejem ol memba blong VCCI blong kontaktem ol memba blong kaonsel we oli ripresentem sekta blong olgeta. Blong mekem kontak wetem wan memba blong kaonsel plis kolem reception@vcci.vu mo bambae mifala i konekt wetem yu.
tpi_Latn tpi_Latn tpi_Latn tpi_Latn